હિંમતનગર તાલુકા પંચાયતની ૩૦ બેઠકો પૈકી કોંગ્રેસ ૧૭, ભાજપ ૧ર અને ૧ અપક્ષ ઉમેદવાર વિજયી બન્યા હતા, જેથી પ્રથમ ટર્મના કોંગ્રેસના પ્રમુખ ઈમરાન ઠાકોરે વિના વિઘ્ને પોતાનો કાર્યકાળ પુર્ણ કર્યા બાદ આજે યોજાયેલી બીજા ટર્મના પ્રમુખ અને ઉપપ્રમુખની ચૂંટણી દરમ્યાન ભાજપે કોંગ્રેસના બે, એક અપક્ષને પોતાના તરફી કરી દઈને ૧પ જણનું સંખ્યાબળ થઈ ગયું હતું, જયારે કોંગ્રેસના મમતાબેન (બેરણાં) ગેરહાજર રહેતાં કોંગ્રેસનું સંખ્યાબળ ૧૪એ અટકી જતાં ભાજપના ફાળે સત્તા આવતાં કોંગ્રેસના જામળા બેઠકના નયનાબેન ગીરીશભાઈ પટેલ, ખરોતા બેઠકના ધુળસિંહ રહેવર કોંગ્રેસમાંથી છેડો ફાડીને ભાજપમાં જોડાવાનો ફાયદો મળ્યો હોય તેમ નયનાબેન પ્રમુખ અને ધુળસિંહ ઉપપ્રમુખ બની ગયા હતા.